gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu
શ્રી શિવ-શક્તિ ગુરૂધામ આનંદ આશ્રમ દેકાવાડા
વ્હાલા ગુરૂદેવને સદા પાય લાગું,હરી-ગુરૂ-સંત ચરણ સેવા માંગુ
યુગો પુરાણી, ગુરૂદેવ પ્રીતુ છે અમારી,જનમો જનમ માંગુ, ભક્તિ તમારી
સંસારીના સંબંધો સદા સુના સુના,ગુરૂજીના નાતા મારે ભવો ભવ જુના
સર્વે સુખના સાધન સહેજમાં જડીયા,પુરણ પુરુષોતમ સદગુરૂ મળીયા
આંખ માથું દુઃખે ત્યારે ગુરૂદેવ પુછતા,રડતા હ્રુદિયાના આંસુ સદા દેવ લુછતા
કરૂણા સાગર કૃપા બહુ કીધી,તમારા ચરણામૃતની પ્યાલી મેં પીધી
કામધેનું કલ્પવૃક્ષ ચિંતામણી જેવો,ગુરૂમંત્ર અદભુત આપ્યો છે એવો
આરે ઉપકારનો બદલો કેમ વાળુ,કૃપા કરી જીવન મારું કર્યું ઉજીયાળુ
શરીર નિરોગી રહે મન સદા સાફ,આશિષ આપો ગુરૂદેવ ગુના કરજો માફ
તનથી સેવાયું કરીએ મનથી થાય જાપ,કોટી કષ્ટ કાપો હરો મારા પાપ
વૈભવ વિલાસો મારે નવ જોઈએ,તમારી ભક્તિમાં સદા મન મોહીએ
ગુરૂ બ્રહ્મા વિષ્ણું સદા શિવ રૂપ,બ્રહ્મચારી દિસો છો કૃષ્ણ સ્વરૂપ
આજ્ઞા કરો ગુરૂદેવ કહો તે હું ત્યાગુ,નિષ્કામ ભક્તિ તમ ચરણોની માંગુ
રૂદિયામાં ધરજો ગુરૂદેવ અરજી આ મારી,“વ્હાલા બાપુ” ને લેજો ભવથી ઉગારી
ગુરૂજી અમારા બ્રહ્મા સ્વરૂપ,મુખડે ઝરતું અમૃત અનુપ
અલખ નિરંજન છો ભીડ ભંજન,બાલ બ્રહ્મચારીને કરીએ વંદન
મંત્રના બીજ તમે રોપ્યાં ગુરૂજી,હૃદયમાં પ્રભુજીને સ્થાપ્યા ગુરૂજી
માયાની બેડીને તોડો ગુરૂજી,ભવરણથી અમને છોડો ગુરૂજી
આ ભવ સાગર મહાજળ ભરીઓ,કેમ કરી તરીએ આ મોટો દરિયો
કાંટા ભરેલા રસ્તે રખડતા,પુણ્યના પંથે વળ્યા ગુરૂજી
યોગ અધુરો પૂરો કરો છો,ભક્ત જનોનાં દુખડા હરો છો
પગલે જ પાવન કીધાં ગુરૂજી,ભક્તિનાં દાન દીધા ગુરૂજી
વનથળ નિવાસી છો સુખકારી,પુરુષોતમ પ્યારા પાર ઉપકારી
બાળ તમોને વિનંતી કરે છે,તમારા ચરણોમાં ચિતડું ધરે છે
જય વિભુવડા વંદીયે અમે, સકળ વિશ્વનાં સ્વામી છો તમે,
તમ દયા થકી આપદા તળે, તમ કૃપા થકી ચાહે તે મળે,
રવિ શશી ગ્રહો પહાડને નદી, પવન ઝાડને સૃષ્ટિ આ બધી,
અજબ હે કૃતિ વિશ્વ આપની, વીસરસે નહિ મહેર આપની
સ્મરણ આપનું નાં ઘડી કર્યું, અખૂટ પાપનું ભાતું છે ભર્યું,
કપટ જૂઠમાં જીંદગી ગયી, ભજનની નહિ પ્રેરણા થઇ
ધન જમાવવા ઢોંગ કઈ કર્યા, છળ પ્રપંચમાં થામ ન ઠર્યા,
સકળ દોષની માફી આપજો, જય દયાનિધિ કષ્ટ કાપજો.
હે વિશ્વપાલક પ્રભુ મમ પ્રાણ પ્યારા,ભક્તો તણા પ્રભુ સદા દુઃખ ભાંગનારા.
કુકર્મથી પ્રભુ અમોને બચાવનારા,શરણાગતોને સુખ છો આપનારા.
સદબુદ્ધિ આપો અમને કુવિચાર કાપો,પ્રલય કરો અમ તણા પ્રભુ સર્વ પાપો.
ટાળો પ્રભુ ત્રિવિધનાં અમ સર્વ તાપો,હે શ્યામસુંદિર પ્રભુ તમ શરણું આપો.
આ વિશ્વમાં તમ વિના નથી કોઈ મારું,સંસાર સાગર તણું દુઃખ ભાંગનારુ.
તમ શરણમાં પ્રભુ સદા હિત છે અમારું,તમ ભક્તોને પ્રભુ સદા શરણું તમારું.
છે એક આશ ઉરમાં ભરોસો તમારો,ષડરીપુથી પ્રભુજી આવી મુને ઉગારો.
અપરાધી છું પ્રભુજી દોષ ન જોશો મારો,પુરૂષોતમ કહે પ્રભુ ભવસિંધુ તારો.
જય વનથળવાળા ગુરૂ જય વનથળવાળા, જય પુરૂષોત્તમલાલા જય દીનદયાલા... ગુરૂ જય...
જય યોગેશ્વર ઈશ્વર પુરણ બ્રહ્મચારી (૨) પાવન જગને કરવા પ્રગટ્યા અવતારી... ગુરૂ જય...
કળિયુગમાં પધાર્યા ધરતી ધન્ય કરવા(૨) જપ તપ વ્રત ભક્તિથી દીનનાં દુઃખ હરવા... ગુરૂ જય...
ભવસાગરમાં ભમતા જીવને ઉગાર્યા (૨) મંત્ર મહામણી આપી પાપીને તાર્યા... ગુરૂ જય...
જુગજુગ કીર્તિ રહેજો જય જયકાર થાઓ(૨) સદગુરૂ શરણે લક્ષ્મણ હરીગુરૂ ગુણ ગાઓ... ગુરૂ જય...
વનથળવાળા બાપુ તમારી, આરતી રોજ ઉતારૂ રે...
રેવાબાના લાલ તમારી, આરતી રોજ ઉતારૂ રે...વનથળવાળા...
ચરણ તણું ચરણામૃત લઈને, પ્રેમે પાય પખાળું રે
પ્રેમના રસથી સ્નાન કરવું, ધર્મ તિલક રૂપાળું રે...વનથળવાળા...
ધર્મ ધજા હાથે શુભાવું, ધવલ ધોતી ધરાવું રે
કંઠે રૂદ્રાક્ષ માળા પેરાવું, કેડે તુંબી કૃપાળુ રે...વનથળવાળા...
જનોઈ ધારી દુઃખડા હારી, બાપુ બાલ બ્રહ્મચારી રે
ફૂલડાં થઈને પડું ચરણમાં, મુજને લેજો ઉગારી રે...વનથળવાળા...
સદગુરૂ સ્વામી શરણે લેજો, બાપા દયાનો દરિયો રે
શરણે રાખી સ્નેહે સંભાળે, મને દેવ દયાળુ મળીયો રે...વનથળવાળા...
મંગલમૂર્તિ ગુરૂજીની જોઈ, અંતરમાં હરખાવું રે
દાસ ‘જયેશ’ કહે તમ ચરણોમાં, સ્વર્ગનું સુખ હું માણું રે...વનથળવાળા...
© શ્રી શિવ-શક્તિ ગુરૂધામ આનંદ આશ્રમ દેકાવાડા